টাঙ্গাঈল ২৫ এপ্রিল সোমবার : অদ্য বাদ আছর আহলেহাদীছ আন্দোলন বাংলাদেশ টাঙ্গাইল যেলার উদ্যোগে ধনবাড়ী থানাধীন কেরামজানী উচ্চ বিদ্যালয় ময়দানে অনুষ্ঠিত যেলা সম্মেলনে প্রদত্ত প্রধান অতিথির ভাষণে মুহতারাম আমীরে জামাআত প্রফেসর ড. মুহাম্মাদ আসাদুল্লাহ আল-গালিব উপরোক্ত আহবান জানান। তিনি বলেন, ইসলাম ফিৎরাতের ধর্ম। আল্লাহ তাআলা আদি পিতা আদম (আঃ)-এর পিঠের ডান পার্শ্বে হাত রেখে সাদা পিপড়ার মত রূহ সমূহকে বের করেন। অতঃপর পিঠের বাম পার্শ্ব থেকে কালো পিঁপড়ার মত রূহ সমূহকে বের করে এনে বনু আদমের নিকট থেকে তাওহীদের সাক্ষ্য নিয়েছিলেন। আমরা সকলেই সেদিন আল্লাহর একত্ববাদের স্বীকৃতি দিয়ে দুনিয়ায় এসেছি। কিন্তু শয়তানী ধোঁকায় আল্লাহর একত্ববাদকে ভুলে আমরা বহুত্ববাদের স্রোতে গা ভাসিয়ে দিয়ে নিজেদেরকে জাহান্নামের খোরাক বানিয়েছি। আমাদের বাপ-মা বা আমাদের সমাজ আমাদেরকে ইহুদী, নাছারা, অগ্নিপূজক, মূর্তিপূজারী কবর পূজারী, মুশরিক বানিয়ে ফিৎরাতের মূল রূহ তথা ইসলামকে গলা টিপে হত্যা করেছে। ফলে আমরা চলেছি জাহান্নামের পথে। সুতরাং আমাদেরকে সকল শয়তানী পথ ছেড়ে আল্লাহ প্রেরিত অহি-র পথে চলতে হবে। তাহলেই মিলবে জান্নাতের পথের ঠিকানা।  টাঙ্গাইল যেলা আন্দোলন-এর সভাপতি জনাব আব্দুল ওয়াজেদ-এর সভাপতিত্বে অনুষ্ঠিত উক্ত সম্মেলনে বিশেষ অতিথি হিসাবে উপস্থিত ছিলেন আন্দোলন-এর কেন্দ্রীয় সেক্রেটারী জেনারেল অধ্যাপক মাওলানা নূরুল ইসলাম, প্রচার ও প্রশিক্ষণ সম্পাদক ড. মুহাম্মাদ সাখাওয়াত হোসাইন ও যুবসংঘ-এর কেন্দ্রীয় তাবলীগ সম্পাদক আব্দুল হালীম বিন ইলিয়াস। অন্যান্যের মধ্যে বক্তব্য রাখেন আল-মারকাযুল ইসলামী আস-সালাফী নওদাপাড়া, রাজশাহীর ভারপ্রাপ্ত অধ্যক্ষ মাওলানা আব্দুর রায্যাক বিন ইউসুফ, নরিল্যা মাদরাসার মুহতামিম মাওলানা আশরাফ ফারূক, শিমলা স্কুল এন্ড কলেজের  প্রভাষক আল-মামূন, মাওলানা সুরূযুযযামান (সরিষাবাড়ী), আব্দুল্লাহেল কাফী (দিগপাইত) প্রমুখ। অনুষ্ঠানে সঞ্চালক ছিলেন বাংলাদেশ আহলেহাদীছ যুবসংঘ-এর সাবেক কেন্দ্রীয় সহ-সভাপতি মুহাম্মাদ ক্বামারুযযামান বিন আব্দুল বারী।